Buthano ḽa Lushaka ḽo thoma Komiti ya Tshifhinganyana u itela uri hu vhe na vhulavhelesi ho dzudzanyiwaho kha nḓisedzo ya tshumelo fhasi ha thero "U shumisana u itela nḓisedzo ya tshumelo ya vhuḓi kha zwitshavha" Maanḓa o ambadzwaho Komiti ndi u sedzulusa maitele a nḓisedzo ya tshumelo na uri he migwalabo ya vha hone khaedu ndi dzifhio u itela u isa muvhigo kha Buthano ḽa Lushaka une wa vha khagala, themendelo dzine dza swikelelea na u ḓisa madzinginywa nga ha kushumele.
U swika zwino, Komiti yo no ita madalo o dzudzanyiwaho kha vhupo ha mahayani na ha dziḓoroboni, na u tshimbidza vhupfiwa ha nnyi na nnyi Phalamenndeni na kha Mavunḓu; Vhupfiwa ha nnyi na nnyi Phalamenndeni ho vha hone nga dzi 2nd - 4th Luhuhi 2010.
I tshi dalela mavunḓu, Komoti i ḓo ṱola vhupo na u ṱangana na miraḓo ya zwitshavha, vhaofisiri vha muvhuso wapo, vhaofisiri vha muvhuso wa vunḓu, komiti dza wadi, madzangano a vhadzulapo na miraḓo ya madzangano a vhoramabindu. Vhupfiwa u vhu vhu ḓo vha hone nga dzi 17-21 Shundunthule 2010 kha mavunḓu mararu.